กาตาร์แอร์เวย์

กาตาร์แอร์เวย์ (; ) เป็นสายการบินประจำชาติของประเทศกาตาร์ที่มีฐานอยู่ที่กรุงโดฮา สายการบินให้บริการบินสู่จุดหมายมากกว่า 173 แห่งทั่วโลก จัดเป็นหนึ่งในสายการบินที่เติบโตเร็วที่สุดเป็น 1 ใน 5 และสายการบินที่ได้รับการจัดอันดับจาก Skytrax ให้อยู่ในอันดับ 5 ดาว ซึ่งในแต่ละปีมีผู้โดยสารใช้บริการถึง 12 ล้านคน

กาตาร์แอร์เวย์เป็นหนึ่งในสมาชิกของกลุ่มพันธมิตรการบินวันเวิลด์

ประวัติ 
ในปี พ.ศ. 2536 สายการบินกาตาร์แอร์เวย์ได้รับการก่อตั้งขึ้นในเดือนพฤศจิกายน เที่ยวบินแรกของสายการบินจากโดฮา, กาตาร์ ไปยัง บอมเบย์, อินเดียเมื่อวันที่ 20 มกราคม 2537 ด้วยเครื่องบินโบอิง 727 จำนวน 10 ลำ

กิจการองค์กร

บุคลากรหลัก 
ณ เดือนพฤษภาคม ค.ศ. 2022  Akbar Al Baker เป็นประธานเจ้าหน้าที่บริหารของกาตาร์แอร์เวย์ ซึ่งได้รับตำแหน่งนี้ตั้งแต่เดือนพฤศจิกายน ค.ศ. 1996

ลาออก 5 พฤศจิกายน ค.ศ. 2023

กรรมสิทธิ์และบริษัทลูก 
รัฐบาลประเทศกาตาร์เป็นเจ้าของกาตาร์แอร์เวย์ตั้งแต่เดือนมีนาคม ค.ศ. 2013 กาตาร์แอร์เวย์ยังเป็นผู้ถือกรรมสิทธิ์ของอินเตอร์เนชันแนลแอร์ไลน์กรุ๊ป (IAG) รายใหญ่ที่สุด ด้วยกรรมสิทธิ์ 25.1%

บริษัทย่อย 
กาตาร์แอร์เวย์มีบริษัทย่อยหลายบริษัท ได้แก่: กาตาร์แอร์คราฟ์แคเตอร์ริ่งคอมปานี, ท่าอากาศยานนานาชาติโดฮา, กาตาร์แอร์เวย์ฮอลิเดย์, ยูไนเต็ดมีเดียอินต์, กาตาร์ดูตี้ฟรี, กาตาร์เอวิเอชันเซอร์วิส, กาตาร์ดิสตรีบิวชั่นคอมปานี, และกาตาร์เอกซ์คลูทีฟ

กาตาร์แอร์เวย์คาร์โก้ 
กาตาร์แอร์เวย์คาร์โก้ เป็นสายการบินย่อยสำหรับการส่งสินค้าของกาตาร์แอร์เวย์ โดยกาตาร์แอร์เวย์คาร์โก้เป็นสายการบินขนส่งสินค้าที่ใหญ่ที่สุดเป็นอันดับสามของโลก โดยเริ่มทำการบินไปยังท่าอากาศยานนานาชาติไคโรในปีค.ศ. 2009

กาตาร์แอร์เวย์คาร์โก้ให้บริการเครื่องบินโบอิง 747-8F, และโบอิง 777F โดยได้สั่งซื้อโบอิง 777-8F เพิ่มเติม สายการบินเคยให้บริการแอร์บัส เอ330-200F และแอร์บัส เอ300-600F ในอดีต

กาตาร์เอกซ์คลูทีฟ 
กาตาร์เอกซ์คลูทีฟเป็นเครือบริษัทในเครือของกาตาร์แอร์เวย์ โดยมีลวดลายเครื่องบินสีขาวที่มี Oryx ที่เล็กกว่าเล็กน้อย ซึ่งทาสีด้วยสีเบอร์กันดีและสีเทาแบบดั้งเดิมของสายการบิน

เครื่องบินในฝูงบินของกาตาร์อมิริไฟลต์นั้นสวมลวดลายของกาตาร์แอร์เวย์ ถึงแม้ว่าจะไม่ได้เป็นส่วนหนึ่งของสายการบินหรือกาตาร์เอกซ์คลูทีฟ

อัลมาฮาแอร์เวย์ 
อัลมาฮาแอร์เวย์เป็นสายการบินที่ต้นแบบซึ่งมีฐานอยู่ในซาอุดีอาระเบีย ซึ่งต่อมามีฐานอยู่ในกาตาร์ โดยมีกาตาร์แอร์เวย์เป็นเจ้าของทั้งหมด ลวดลายของเครื่องบินจะมีความคล้ายคลึงกัน ยกเว้นสีเขียวแทนสีเบอร์กันดี มีการวางแผนที่จะเปิดตัวในเดือนกันยายน ค.ศ. 2014 และในเดือนพฤษภาคม ค.ศ. 2015 สายการบินได้รับมอบเครื่องบินแอร์บัส เอ320 จำนวน 4 ลำ

จุดหมายปลายทาง 
 ดูเพิ่มที่ จุดหมายปลายทางของสายการบินกาตาร์แอร์เวย์
ปัจจุบันกาตาร์แอร์เวย์ให้บริการเที่ยวบินไปยัง 173 จุดหมายปลายทางในตะวันออกกลาง เอเชีย แอฟริกา ยุโรป อเมริกาเหนือและใต้ และออสเตรเลีย

ข้อตกลงการบินร่วม 
กาตาร์แอร์เวย์ได้ทำข้อตกลงการบินร่วมกับสายการบินดังต่อไปนี้:
 แอร์บอตสวานา
 แอร์แคนาดา
 แอร์มอลตา
 อะแลสกาแอร์ไลน์
 อเมริกันแอร์ไลน์
 เอเชียน่าแอร์ไลน์
 อาเซอร์ไบจานแอร์ไลน์
 บางกอกแอร์เวย์
 บริติชแอร์เวย์
 บัลแกเรียแอร์
 คาเธ่ย์แปซิฟิค
 ไชน่าเซาท์เทิร์นแอร์ไลน์
 คอมแอร์
 ด็อยท์เชอบาน
 ฟินน์แอร์
 โกว์ลีญัสอาแอเรียส
 ไอบีเรีย
 อินดีโกว์
 เจแปนแอร์ไลน์
 เจ็ตบลู
 ลาแทมไอร์ไลน์กรุ๊ป
 มาเลเซียแอร์ไลน์
 มิดเดิลอีสต์แอร์ไลน์
 โอมานแอร์
 รอยัลแอร์มารอค
 รอยัลจอร์เดเนียนแอร์ไลน์
 รวันแอร์
 เอสเซเว่นแอร์ไลน์
 ซัน-แอร์
 แอ็สแอนเซแอ็ฟ (ทางรถไฟ)
 ศรีลังกันแอร์ไลน์
 วูลย์ลิง

ฝูงบิน

ฝูงบินปัจจุบัน 
ณ เดือนพฤษภาคม ค.ศ. 2022 ฝูงบินของกาตาร์แอร์เวย์ทั้งหมดประกอบไปด้วยเครื่องบินดังต่อไปนี้:

หมายเหตุ: เครื่องบิน VIP บางลำเป็นของราชวงศ์และรัฐบาลประเทศกาตาร์ โดยมีการสวมลวดลายของกาตาร์แอร์เวย์และให้บริการในชื่อกาตาร์อมิริไฟลต์

ฝูงของกาตาร์เอกซ์คลูทีฟ 
ณ เดือนพฤษภาคม ค.ศ. 2022 ฝูงบินของกาตาร์เอกซ์คลูทีฟมีดังนี้:

ฝูงบินในอดีต 
กาตาร์แอร์เวย์เคยให้บริการเครื่องบินดังต่อไปนี้:

การบริการ

สิทธิพิเศษและสมาชิกของ กาตาร์แอร์เวย์ 
สมาชิกของกาตาร์แอร์เวย์ สามารถสะสมไมล์ร่วมกับ ลุฟท์ฮันซา สายการบินของตะวันออกกลาง ออล นิปปอน แอร์เวย์ ยูไนเต็ดแอร์ไลน์ ยูเอสแอร์เวย์และยังสามารถใช้ร่วมกับโรงแรมที่เข้าร่วมและบริษัทเช่ารถยนต์ได้

บนเครื่อง 
กาตาร์แอร์เวย์ให้บริการที่นั่งสามระดับ: ชั้นหนึ่ง (First Class), ชั้นธุรกิจ (Business Class), และชั้นประหยัด (Economy Class) โดยจะมีระดับการบริการที่แตกต่างกันตามระดับที่นั่ง

อุบัติเหตุและอุบัติการณ์ 

 1 มิถุนายน ค.ศ. 2006: เครื่องแอร์บัส เอ 330-200 (เที่ยวบิน QR889) ออกจากโดฮาถึงเซี่ยงไฮ้ ประสบเหตุเครื่องยนต์ที่ 2 มีไฟลุกก่อนถึงท่าอากาศยานเซี่ยงไฮ้ นักบินได้ขอลงจอดฉุกเฉินที่ท่าอากาศยานเซี่ยงไฮ้

 19 เมษายน ค.ศ. 2007: แอร์บัส เอ 300-600R ทะเบียน A7-ABV เกิดไฟไหม้ที่ขณะซ่อมที่ท่าอากาศยานนานาชาติอาบูดาบี ได้รับความเสียหายหนักจนต้องปลดระวางไป
 8 ธันวาคม ค.ศ. 2017: แอร์บัส เอ321-200 ทะเบียน A7-AIB เกิดเพลิงไหม้ที่ท่าอากาศยานนานาชาติฮะมัด เครื่องบินถูกนำไปซ่อมแซมก่อนนำกลับมาให้บริการอีกครั้งในภายหลัง

อ้างอิง

แหล่งข้อมูลอื่น 

 เว็บไซต์กาตาร์แอร์เวย์

 
สายการบินสัญชาติกาตาร์
สายการบิน
สายการบินประจำชาติ
บริษัทที่ก่อตั้งในปี พ.ศ. 2536
บริษัทของกาตาร์
สายการบินที่ก่อตั้งในปี พ.ศ. 2536